Boys Town

Boys Town er en amerikansk biografisk dramafilm fra 1938.

Filmen bygger på en virkelig historie om den katolske presten Edward J. Flanagan som etablerte et hjem for småkriminelle gutter fra fattige kår. Dette guttehjemmet ga han navnet Boys Town.

Hovedrollen som pater Flanagan spilles av Spencer Tracy. Andre fremtredende roller spilles av Mickey Rooney, Henry Hull, Leslie Fenton og Gene Reynolds.

Manuset var skrevet av Dore Schary, Eleanore Griffin og John Meehan. Filmen ble regissert av Norman Taurog.

Filmen ble en stor suksess, og filmstudioet MGM tjente over 2 millioner dollar på den. Spencer Tracy vant en Oscar for beste mannlige hovedrolle for innsatsen i Boys Town, og Eleanore Griffing og Dore Schary fikk en Oscar som forfattere av historien som filmmanuset var basert på. Filmen ble også nominert til flere andre priser i forkant av Oscar-utdelingen i 1939. Det amerikanske filminstituttet har i tillegg kåret Tracys rollefigur til filmhistoriens 42. beste helteskikkelse.

Handling 
En dømt morder ber om å avgi sin tilståelse på dagen for henrettelsen. Han får besøk av en gammel venn, pastor Flanagan (spilt av Spencer Tracy) som driver et hjem for fattige mennesker i Omaha, Nebraska. Flanagan får høre den dødsdømte mannen beskrive hans forferdelige situasjon som en hjemløs og venneløs gutt, som vokste opp uten foreldre i statlige institusjoner. Flanagan forsøker å tilby ham litt trøst og visdom. På toget tilbake til Nebraska blir Flanagan styrket i sitt humanitære oppdrag, på grunn av den fordømte mannens vanskeligheter som barn, uten noen ekte venner eller nær familie.

Flanagan mener det ikke finnes noe som heter dårlige barn, og velger å bruke resten av livet sitt i forsøk på å bevise det. Han kjemper mot likegyldighet, rettssystemet, og motstand fra til og med guttene, for å bygge et nytt fristed han kaller Boys Town - hvor guttene skal lage deres egne regler, og deler ut deres egen straff. En gutt, Whitey Marsh (spilt av Mickey Rooney) viser seg veldig vanskelig å håndtere. Whiteys eldre bror Joe, sitter allerede i fengsel for drap. Guttene skal også velge en ordfører for Boys Town, og Tony Ponessa (spilt av Gene Reynolds) en handikappet gutt blir valgt. Men Whitey blir rasende på grunn av valg-resultatet, og dette forårsaker konflikter mellom Whitey og avtroppende ordfører Freddie Fuller.

Siden Whitey kom til Boys Town, har han og Freddie aldri kommet særlig godt overens. For å avgjøre uenighetene deres en gang for alle, avholdes det en boksekamp. Freddie beseirer Whitey, samtdig som pastor Flanagan og de andre guttene ser på. Whitey forlater Boys Town, etter å ha blitt beseiret i boksekampen. Når han forlater området følger en annen gutt, Pee Wee (Bobs Watson), etter ham. Men når de løper over en motorvei, blir Pee Wee plutselig påkjørt av en bil. I tillegg stikker Joe av fra fengsel, og blir involvert i et ran. Når Whitey møter broren sin igjen, blir han ved ett uhell skutt i beinet. Han får også problemer med politiet, fordi de tror Whitney vet noe om Joes kriminelle aktiviteter.

Medvirkende 
 Spencer Tracy som Father Flanagan 
 Mickey Rooney som Whitey Marsh 
 Henry Hull som Dave Morris 
 Leslie Fenton som Dan Farrow 
 Gene Reynolds som Tony Ponessa 
 Edward Norris som Joe Marsh 
 Addison Richards som dommeren
 Minor Watson som biskopen
 Jonathan Hale som John Hargraves 
 Bobs Watson som Pee Wee 
 Martin Spellman som Skinny 
 Mickey Rentschler som Tommy Anderson 
 Frankie Thomas som Freddie Fuller 
 Jimmy Butler som Paul Ferguson 
 Sidney Miller som Mo Kahn
 Janet Beecher som Mrs. Graves
 Everett Brown som Barky
 Robert Gleckler som Mr. Reynolds

Oppfølger 
I 1941 hadde oppfølgeren Guttebyens menn premiere. Også denne gangen stod Spencer Tracy og Mickey Rooney øverst på filmplakaten.

Referanser

Eksterne lenker 
 
 

Filmer fra 1938
Dramafilmer fra USA
Biografiske filmer fra USA
Filmer med en Oscar-vinnende mannlig hovedrolle
Sort-hvitt-filmer
Engelskspråklige filmer